CELEX: 32011D0715(01)
Language: mt
Date: 2011-07-12 00:00:00
Title: Deċiżjoni tal-Kunsill tat- 12 ta’ Lulju 2011 li taħtar is-supplenti għall-President tal-Bord tal-Appell tal-Uffiċċju tal-Komunità tal-Varjetajiet ta’ Pjanti

15.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/17
            
         DEĊIŻJONI TAL-KUNSILL
   tat-12 ta’ Lulju 2011
   li taħtar is-supplenti għall-President tal-Bord tal-Appell tal-Uffiċċju tal-Komunità tal-Varjetajiet ta’ Pjanti
   2011/C 209/09
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 2100/94 tas-27 ta' Lulju 1994 dwar drittijiet ta' varjetajiet ta' pjanti fil-Komunità (1), u b'mod partikolari l-Artikolu 47(1) tiegħu,
   Wara li kkunsidra l-lista ta' kandidati proposti mill-Kummissjoni fl-20 ta' April 2011, wara li nkisbet l-opinjoni tal-Kunsill Amministrattiv tal-Uffiċċju tal-Komunità tal-Varjetajiet ta’ Pjanti,
   Billi:
   
               (1)
            
            
               Fis-17 ta’ Diċembru 2007, il-Kunsill adotta d-Deċiżjoni 2007/858/KE (2) li ħatret lis-Sur Paul A.C.E. VAN DER KOOIJ bħala l-President tal-Bord tal-Appell tal-Uffiċċju tal-Komunità tal-Varjetajiet ta’ Pjanti u lis-Sur Timothy MILLETT bħala s-supplenti tiegħu.
            
         
               (2)
            
            
               Konsegwentement għar-riżenja tas-Sur Timothy MILLETT saret vakanti l-pożizzjoni ta’ supplenti għall-President tal-Bord tal-Appell,
            
         ADOTTA DIN ID-DEĊIŻJONI:
   Artikolu 1
   Is-Sinjura Sari Kaarina HAUKKA, imwielda fit-12 ta' Lulju 1966, hija b'dan maħtura bħala supplenti għall-President tal-Bord tal-Appell tal-Uffiċċju tal-Komunità tal-Varjetajiet ta’ Pjanti għal perijodu ta' ħames snin.
   Il-mandat tagħha għandu jibda mid-data li fiha hija tassumi d-doveri tagħha. Tali data għandha tiġi miftiehma mal-President u mal-Kunsill Amministrattiv tal-Uffiċċju.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, it-12 ta’ Lulju 2011.
      
         
            Għall-Kunsill
         
         
            Il-President
         
         J. VINCENT-ROSTOWSKI
      
   
   
      (1)  ĠU L 227, 1.9.1994, p. 1.
   
      (2)  ĠU L 337, 21.12.2007, p. 105.